***Hankija nimi:* Transpordiamet**

***Riigihanke nimetus: Riigitee nr 11410 Kiia - Vääna - Viti km 0,0 - 0,45 bussipeatuste ümberehitamise ja asfaltkatte taastusremondi ehitusprojekti koostamine***

**Tehniline kirjeldus**

LISA

**Nõuded töövõtjale**

##### PROJEKTEERIMISE KVALITEEDI TAGAMISE PLAAN

* 1. Töövõtja peab esitama 7 päeva jooksul pärast lepingu sõlmimist Tellijale heakskiitmiseks lepingu täitmiseks rakendatava projekteerimise kvaliteedi tagamise plaani. Kvaliteedi tagamise plaan peab sisaldama vähemalt järgmisi projekteerimise ülesannete täitmiseks vajalikke protseduure ja juhiseid ning vastavate tegevuste eest vastutajaid:

1. projekteerimise organisatsiooni skeemid;
2. projekteerimise võtmeisikute ülesanded ja vastutus;
3. kvaliteedi kontrolli insener(id) ja vastutus;
4. kommunikatsioon;
5. dokumentide kontrollimise ja edastamise protseduurid;
6. aja- ja finantsjuhtimise protseduurid;
7. aruandluse koostamise ja kontrolli protseduurid;
8. koosolekute läbiviimise protseduurid ja vormid;
9. aruannete kontrollimise kontroll-lehed, vormid, jms.;
10. alltöövõtjate töö kvaliteedi kontrolli protseduurid;
    1. riskide hindamine ja nende maandamise abinõud. Töövõtja peab kvaliteedi tagamise plaanis nimetama kvaliteedi kontrolli inseneri(d), kes ei või samaaegselt olla projekteerimise võtmeisik.
    2. Töövõtja koostatud aruannete, seletuskirjade, jooniste, töömahtude, arvutuste ning eelarvete korrektsus tuleb **detailselt** kontrollida ning allkirjastada kvaliteedi kontrolli inseneri(de) poolt.
    3. Kui Tellija tagastab esitatud projekteerimise kvaliteedi tagamise plaani Töövõtjale korrigeerimiseks, on Töövõtjal aega 7 päeva viia sisse parandused ning esitada see korrigeerituna kooskõlastamiseks Tellijale. Korrigeeritud kvaliteedi tagamise plaani on õigus Tellijal kontrollida 7 päeva.

## **PROJEKTI JUHTIMINE**

* 1. **Tellija organisatsioon**
     1. Transpordiamet määrab projektijuhi, kes vastutab üldise projekti administreerimise ja juhtimise eest. Kirjavahetus ja kommunikatsioon käib läbi projektijuhi.
     2. Transpordiamet korraldab ja juhatab projekti avakoosoleku ning Töövõtja tagab selle protokollimise.
  2. **Töövõtja organisatsioon**
     1. Töövõtja peab moodustama oma lepinguliste ülesannete täitmiseks piisava suuruse ja kogemustega Töövõtja meeskonna, kuhu peavad kuuluma sobivalt kvalifitseeritud Töövõtjad ja teised eriala spetsialistid, kes on tehniliselt kompetentsed oma kohustuste täitmiseks ja omavad kohustuste täitmiseks vastavaid õigusi (sh. elektri- side-, vms tööde projekteerimiseks vajalikud spetsialistid).
     2. Töövõtja meeskond peab koosnema järgmistest võtmeisikutest:

1. Projektijuht;
2. Teede projekteerimise eest vastutav isik.
   * 1. Projektijuht ja teised isikud peavad korraldama oma tööperioodid selliselt, et oleks tagatud Töövõtja kohustuste pidev täitmine. Töövõtja peab tagama projekti operatiivse käsitluse kogu lepinguperioodi jooksul.
     2. Projekteerimistööde töövõtulepingu- ja suhtlemiskeeleks on eesti keel. Juhul kui Töövõtja meeskonna liige ei valda piisavalt eesti keelt, peab Töövõtja tagama professionaalse tõlke (kaasa arvatud tehniline tõlge) olemasolu kirjavahetuses ja koosolekutel, et tagada vajalik suhtlus Tellijaga ning Tellija poolt esitatavatele küsimustele operatiivne vastamine.
     3. Projektijuht peab:
3. vastutama üldise projekteerimise juhtimise ja administreerimise eest;
4. tagama Tellija poolt heakskiidetud projekteerimise kvaliteedi tagamise plaani järgimise;
5. suhtlema projektiga seotud ametkondadega;
6. olema valmis igal sobival ajal, vähemalt kahe päevase etteteatamisega kohtuma ja arutama Tellija esindajaga projektiga seotud küsimusi;
7. esitama ja tutvustama Tellijale ja teistele ametkondadele projekti progressi aruandeid ning projekti;
8. läbi viima, juhatama kõiki tehnilisi- ja töökoosolekuid;
9. esitama audiitoritele vajalike projektiga seotud dokumente ning vajadusel andma neile täiendavaid selgitusi nii suuliselt kui kirjalikult;
10. olema Tellijale telefoni teel kättesaadav kogu projekteerimise perioodi vältel, ühenduse mittesaamisel helistama Tellijale tagasi hiljemalt sama tööpäeva jooksul;
11. kooskõlastama Tellijaga kasutatavad projektlahendused;
12. andma Tellijale aru tööde kvaliteedi kohta;
13. kontrollima projekti seletuskirja, jooniste ja mahtude õigsust, nende omavahelist vastavust ja tehniliste lahenduste sobivust, projekti ning selle osade vastavust vormistusele esitatud nõuetele ning kinnitama seda oma allkirjaga projekti tiitellehel ja jooniste kirjanurkades
    * 1. Projekteerimise eest vastutav isik peab andma Tellijale soovitusi ja juhiseid tehniliste lahenduste kohta lähtuvalt tehnilistest, majanduslikest ja keskkonna kaalutlustest ning vajadusel osalema projekti tehniliste lahendustega seotud töökoosolekutel ja aruteludel. Koosolekutel osalemise vajaduse otsustab Tellija vähemalt 2 tööpäeva enne koosoleku toimumise aega sõltuvalt koosolekul käsitletavatest teemadest.

## **NÕUDED ISIKUTELE**

* 1. Lepingus ja tehnilises kirjelduses (projekteerimistingimustes) toodud ülesannete täitmiseks peab Töövõtja kasutama alljärgnevaid võtmeisikuid**:**

1. Projektijuht
2. Teede projekteerimise eest vastutav isik

Võtmeisikute kanditaatide CV-d esitab Töövõtja Tellijale 7 päeva jooksul alates lepingu sõlmimisest. Tellija kontrollib isikute vastavust alapunktis 3.2 toodud nõuetele 7 päeva jooksul ning kooskõlastab kandidaadiks esitatud isiku või keeldub kooskõlastamisest, kui kandidaat ei vasta nimetatud alapunktis toodud nõuetele. Tellija poolse kooskõlastamisest keeldumise korral esitab Töövõtja 3 päeva jooksul uue kandidaadi Tellijale kooskõlastamiseks.

**Töövõtja võib esitada Projektijuhi ja Teede projekteerimise eest vastutava isiku ühes isikus, kui esitatud isik vastab nii projektijuhi kui teede projekteerimise eest vastutava isiku nõuetele.**

* 1. Nõuded isikutele on alljärgnevad:
     1. Projektijuht
        1. Projektijuht peab omama õigust teede projekteerimise juhtimiseks vastavalt oma elukohamaa seadustele. Projektijuhi kohta, kelle elukoht ei ole Eesti Vabariik ja kellele ei ole väljastatud vähemalt diplomeeritud teedeinsener tase 7 kutsetunnistust tee-ehituse ja korrashoiu allerialal ja ametialal projekteerimise juhtimine, esitatakse tema elukohamaal väljastatud tegevusloa koopia või tõend selle kohta, et projektijuht omab õigust teede projekteerimise juhtimiseks vastavalt oma elukohamaa seadustele. Tõendiks loetakse vastavasisulist kinnitust koos väljavõttega vastava elukohamaa õigusaktist selle olemasolu korral.
        2. Projektijuht peab viimase 5 aasta (03/2018-02/2022) jooksul olema osalenud vähemalt ühes avalikult kasutatava tee ehituseprojekti (lepingu täitmismaksumusega vähemalt 10 000 eurot ilma käibemaksuta) projekteerimisel projektijuhina järjestikku vähemalt 3 kuu jooksul või sellest lühema tähtajaga lepingu korral kogu lepingu täitmise aja jooksul. CV-s esitada andmed projekti tellija, projekti põhinäitajate, maksumuse, projektijuhi projektis osalemise aja ja tööülesannete kirjelduse kohta. Esitada tuleb projektide tellijate kinnitused, mis peavad sisaldama järgnevaid andmeid: projekti nimetus (koos tee nr ja nimega), lepingu täitmismaksumus, projektijuhi projektis osalemise aeg.
     2. Teede projekteerimise eest vastutav isik.

1. Teede projekteerimise eest vastutav isik peab omama õigust teede projekteerimiseks vastavalt oma elukohamaa seadustele. Teede projekteerimise eest vastutava isiku kohta, kelle elukoht ei ole Eesti Vabariik ja kellele ei ole väljastatud vähemalt diplomeeritud teedeinsener tase 7 kutsetunnistust tee-ehituse ja korrashoiu allerialal ning ametialal projekteerimine-planeerimine, esitatakse tema elukohamaal väljastatud tegevusloa koopia või tõend selle kohta, et teede projekteerimise eest vastutav isik omab õigust teede projekteerimiseks  vastavalt oma elukohamaa seadustele. Tõendiks loetakse vastavasisulist kinnitust koos väljavõttega vastava elukohamaa õigusaktist selle olemasolu korral.
2. Teede projekteerimise eest vastutav isik peab viimase 5 aasta (03/2018-02/2022) jooksul olema osalenud vähemalt ühes avalikult kasutatava tee ehitusprojekti (lepingu täitmismaksumusega vähemalt 10 000 eurot ilma käibemaksuta) projekteerimisel projekteerijana järjestikku vähemalt 3 kuu jooksul või sellest lühema tähtajaga lepingu korral kogu lepingu täitmise aja jooksul. CV-s esitada andmed projekti tellija, projekti põhinäitajate, maksumuse, projektis osalemise aja ja tööülesannete kirjelduse kohta. Esitada tuleb projektide tellijate kinnitused, mis peavad sisaldama järgnevaid andmeid: projekti nimetus (koos tee nr ja nimega), lepingu täitmismaksumus, vastutava isiku projektis osalemise aeg.